b"\n_START_ARTICLE_\nBuck Henry\n_START_SECTION_\nPrimers anys\n_START_PARAGRAPH_\nHenry \xc3\xa9s fill de l'actriu de cinema mut Ruth Taylor (1908-1984) i de Paul Stuart Zuckerman (1899-1965), exgeneral de la For\xc3\xa7a A\xc3\xa8ria i corredor de borsa._NEWLINE_Buck Henry va anar a l'Escola Choate (ara Choate Rosemary Hall) i al Dartmouth College, on va con\xc3\xa8ixer a Bob Rafelson. Tamb\xc3\xa9 va treballar en la revista d'humor, Jack-O-Lantern, de Dartmouth. De 1959 a 1962 va participar d'una broma elaborada pel comediant Alan Abel, en la qual pretenia ser G. Clifford Prout, el s\xc3\xb2briament indignat president de la Society for Indecency to Naked Animals (\xe2\x80\x98societat per a la indec\xc3\xa8ncia dels animals nus\xe2\x80\x99), que es presentava en programes d'entrevistes per parlar sobre els seus punts de vista.\n_START_SECTION_\nCarrera en televisi\xc3\xb3\n_START_PARAGRAPH_\nEl sec humor de Buck Henry va atreure l'atenci\xc3\xb3 de la ind\xc3\xbastria de l'entreteniment. Es va convertir en membre de l'elenc en programes de televisi\xc3\xb3 com The New Steve Allen Show (1961): i That Was the Week that Was (1964-1965). Amb Mel Brooks (1926-) va ser cocreador i guionista de la com\xc3\xa8dia televisiva Get Smart (El superagent\xc2\xa086, entre 1965 i 1970). Dos dels seus projectes per a televisi\xc3\xb3 van tenir vida curta, per\xc3\xb2 s\xc3\xb3n recordats amb afecte pels afeccionats: Captain Nice (1967), amb William Daniels com un poc inclinat superheroi, i Quark (1978), amb Richard Benjamin al comandament d'una nau espacial escombriaire a l'espai exterior._NEWLINE_El 2005 va apar\xc3\xa8ixer en la s\xc3\xa8rie de televisi\xc3\xb3 Will i Grace. El 2007 va fer dues aparicions en The Daily Show com a col\xc2\xb7laborador. En la com\xc3\xa8dia televisiva 30\xc2\xa0Rock ha aparegut com el pare de Liz Lemon, Dick Lemon, en els episodis \xc2\xabLudachristmas\xc2\xbb (13 de desembre de 2007) i \xc2\xabIntermission del Senyor\xc2\xbb (4 de novembre de 2010). El 2011 va apar\xc3\xa8ixer en diversos episodis de Hot in Cleveland com el prom\xc3\xa8s d'Elka.\n_START_SECTION_\nSaturday Night Live\n_START_PARAGRAPH_\nEntre 1976 i 1980, Buck Henry va ser presentador de Saturday Night Live en viu deu vegades. En aquests quatre anys es va convertir en una tradici\xc3\xb3 que fos amfitri\xc3\xb3 de l'\xc3\xbaltima funci\xc3\xb3 de cada temporada. Buck Henry tamb\xc3\xa9 va presentar l'\xc3\xbanic intent de Saturday Night Live de realitzar una transmissi\xc3\xb3 en viu des del Dijous Gras a Nova Orleans. El r\xc3\xa8cord de Buck Henry va ser trencat per Steve Martin quan aquest va presentar el final de la 14a temporada, el 1989.\n_START_SECTION_\nCinema i teatre\n_START_PARAGRAPH_\nHenry ha aparegut en m\xc3\xa9s de 40 pel\xc2\xb7l\xc3\xadcules. Amb Warren Beatty va codirigir El cel pot esperar, la remake de 1978 de Here Comes Mr. Jordan, i va apar\xc3\xa8ixer en la pel\xc2\xb7l\xc3\xadcula com un \xc3\xa0ngel ofici\xc3\xb3s, reprenent el personatge interpretat originalment per Edward Everett Horton._NEWLINE_Els seus nombrosos cr\xc3\xa8dits com a guionista inclouen Candy, El mussol i la gateta, Qu\xc3\xa8 em passa, doctor?, Catch-22, El dia del dof\xc3\xad, Protocol i un somni. Va compartir una nominaci\xc3\xb3 al premi Oscar pel seu gui\xc3\xb3 de El graduat, pel\xc2\xb7l\xc3\xadcula en la qual va fer un cameo. El 1997, Buck Henry va guanyar el premi Distinguished Screenwriter en el Festival de Cinema d'Austin._NEWLINE_Els seus cr\xc3\xa8dits a Broadway inclouen el revival de Morning's at Seven (2002). Al juliol de 2009 va protagonitzar \xc2\xa0Mother, una obra de Lisa Ebersole.\xc2\xa0en un teatre off-Broadway al costat de Holland Taylor.\xc2\xa0"